Publication: Magyar Közlöny
Issue: MK-2002-164 (Year: 2002, Number: 164)
Era: 1990-2004
Section: 72. § A tõkepiacról szóló 2001. évi CXX. törvény
Paragraph Index: 305

89. § A Tpt. a 43. §-t követõen a következõ címmel és 43/A. §-sal egészül ki: „Az értékpapírok tõzsdei bevezetése 43/A. § Az értékpapírok tõzsdei bevezetéséhez a Felügyelet engedélye szükséges. A kibocsátó a teljes értékpapír-sorozatra vonatkozó tõzsdei bevezetési engedély iránti kérelmet a nyilvános forgalomba hozatal és a tájékoztató közzétételének engedélyezésére irányuló kérelmével együtt vagy azt követõen nyújtja be a Felügyelethez. A tõzsdei bevezetési engedélyt a Felügyelet a tájékoztató közzétételének engedélyezésével adja meg a tájékoztatóra, illetve az egyszerûsített tájékoztatóra vonatkozó rendelkezések szerint. Tõzsdei bevezetési engedélykérelem esetében a tájékoztatónak, illetve az egyszerûsített tájékoztatónak az e törvény 3. számú mellékletének IV. részében, illetve a 4. számú mellékletének f) pontjában felsorolt kötelezõ tartalmi elemeket is tartalmaznia kell. A Felügyelet tõzsdei bevezetési engedélyével rendelkezõ értékpapír-sorozat tényleges tõzsdei bevezetésérõl és a kereskedés megkezdésérõl a tõzsde a saját szabályai alapján dönt.”

Source: https://magyarkozlony.hu/hivatalos-lapok/aadaf9e404854ce66171de4bd898b4a45de170b8/dokumentumok/04c3325e95d97b9e53b5a0f1b19e26b627eb4e71/letoltes